CELEX: E2002P0001
Language: da
Date: 2002-04-22 00:00:00
Title: Sag anlagt den 22. april 2002 af EFTA-Tilsynsmyndigheden mod Kongeriget Norge (Sag E-1/02)

Vigtig juridisk meddelelse

|

E2002P0001

Sag anlagt den 22. april 2002 af EFTA-Tilsynsmyndigheden mod Kongeriget Norge (Sag E-1/02)  

EF-Tidende nr. C 134 af 06/06/2002 s. 0006 - 0006

Sag anlagt den 22. april 2002 af EFTA-Tilsynsmyndigheden mod Kongeriget Norge(Sag E-1/02)(2002/C 134/07)Den 22. april 2002 anlagde EFTA-Tilsynsmyndigheden, repræsenteret af Dora Sif Tynes, som partsrepræsentant, EFTA-Tilsynsmyndigheden, Rue de Trèves/Trierstraat 74, B-1040 Bruxelles/Brussel, sag mod Kongeriget Norge ved EFTA-Domstolen.Sagsøger nedlægger påstand om, at Domstolen1. erklærer, at Kongeriget Norge ved fortsat at lade en bestemmelse, i henhold til hvilken bestemte akademiske stillinger udelukkende er forbeholdt kvinder, være i kraft, har undladt at opfylde sine forpligtelser i henhold til artikel 7 og 70 i aftalen om Det Europæiske Økonomiske Samarbejdsområde og artikel 2, stk. 1, artikel 2, stk. 4, og artikel 3, stk. 1, i den retsakt, der henvises til i punkt 18 i bilag XVIII til aftalen (Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår), og2. pålægger Kongeriget Norge at betale sagens omkostninger.Baggrund og sagsøgers anbringender til støtte for søgsmålet:- I henhold til EØS-aftalens artikel 7 er retsakter, der henvises til, eller som indgår i bilagene til aftalen eller i Det Blandede EØS-udvalgs afgørelser, bindende for de kontraherende parter, og de er en del af eller optages i parternes interne retsorden.- I henhold til artikel 70 i EØS-aftalen kræves det af de kontraherende parter, at de fremmer princippet om ligebehandling af mænd og kvinder ved gennemførelsen af bestemmelserne i bilag XVIII, herunder direktiv 76/207/EØF.- Direktiv 76/207/EØF om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår er anført i bilag XVIII til EØS-aftalen.- I artikel 2, stk. 1, i direktiv 76/207/EØF fastsættes princippet om ligebehandling: "Princippet om ligebehandling i henhold til nedenstående bestemmelser indebærer, at der ikke finder nogen forskelsbehandling sted på grundlag af køn, hverken direkte eller indirekte under henvisning særlig til ægteskabelig eller familiemæssig stilling."- I artikel 2, stk. 4, i direktiv 76/207/EØF fastsættes imidlertid følgende: "Dette direktiv er ikke til hinder for foranstaltninger til fremme af lige muligheder for mænd og kvinder, særlig ved at afhjælpe de faktiske uligheder, som påvirker kvindernes muligheder ...".- Det fastsættes endvidere i artikel 3, stk. 1, i samme direktiv: "Anvendelsen af princippet om ligebehandling indebærer, at der ikke finder nogen forskelsbehandling sted på grundlag af køn, for så vidt angår adgangsvilkår, herunder udvælgelseskriterier, til stillinger og funktioner inden for enhver sektor eller erhvervsgren og til alle niveauer i erhvervshierarkiet."- Sagsøger gør gældende, at den pågældende norske bestemmelse, i henhold til hvilken bestemte akademiske stillinger er forbeholdt kvinder, kun er en overtrædelse af EØS-bestemmelserne om ligebehandling af mænd og kvinder.